CELEX: 
Language: bg
Date: 2020-07-14 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за допълнение на Регламент (ЕС) № 648/2012 на Европейския парламент и на Съвета по отношение на таксите, начислявани от Европейския орган за ценни книжа и пазари на централни контрагенти, установени в трети държави

ЕВРОПЕЙСКА
                        КОМИСИЯ
                                               Брюксел, 14.7.2020 г.
                                               C(2020) 4891 final
             ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                от 14.7.2020 година
   за допълнение на Регламент (ЕС) № 648/2012 на Европейския парламент и на
   Съвета по отношение на таксите, начислявани от Европейския орган за ценни
      книжа и пазари на централни контрагенти, установени в трети държави
                            (текст от значение за ЕИП)
BG                                                                           BG
 ---pagebreak---                                 ОБЯСНИТЕЛЕН МЕМОРАНДУМ
   1.      КОНТЕКСТ НА ДЕЛЕГИРАНИЯ АКТ
   Регламент (ЕС) № 2019/2099 за изменение на Регламент (ЕС) № 648/2012 относно
   извънборсовите деривати, централните контрагенти и регистрите на трансакции1
   (Регламент за европейската пазарна инфраструктура, „РЕПИ“) бе публикуван в
   Официален вестник на Европейския съюз на 12 декември 2019 г.2
   Основната цел на измененията на РЕПИ по отношение на централни контрагенти (ЦК)
   от трети държави е да се гарантира по-стабилен и по-ефективен надзор на установените
   в трети държави ЦК, които предлагат услуги в Съюза, включително чрез укрепване на
   ролята и разширяване на задачите на Европейския орган за ценни книжа и
   пазари („ЕОЦКП“). За тази цел се създава „Надзорен комитет за ЦК“, който ще
   подготви решенията, които Съветът на надзорниците на ЕОЦКП трябва да приеме,
   както и нова „Колегия за ЦК от трети държави“, която ще има задача да гарантира, че
   всички заинтересовани страни от Съюза са надлежно информирани и участват
   ефективно. Освен това с Регламент (ЕС) 2019/2099 се въвежда система с две нива за ЦК
   от трети държави, съгласно която ЦК със системно значение за финансовата стабилност
   на Съюза или на една или повече от неговите държави членки („ЦК от ниво 2“) трябва
   да отговарят на изискванията на РЕПИ и подлежат на надзор от страна на ЕОЦКП. ЦК
   от ниво 2 от трети държави със съпоставими изисквания може да се счита, че отговарят
   на изискванията на РЕПИ поради това, че спазват вътрешните правила на държавата по
   произход („съпоставимо спазване на изискванията“). ЦК от трети държави, които не са
   със системно значение („ЦК от ниво 1“) — както и досега — ще имат право да
   предлагат клирингови услуги в Съюза въз основа на съответствието им с вътрешните
   правила на държавата по произход, които са обявени за еквивалентни по силата на акта
   за изпълнение на Комисията, но тяхното системно значение ще подлежи на периодичен
   преглед.
   Както е предвидено в член 25г от РЕПИ, ЕОЦКП следва да начислява такси на ЦК от
   трети държави, които да покриват всички разходи, свързани с признаването и
   изпълнението на неговите задачите по отношение ЦК от трети държави в съответствие
   с РЕПИ.
   С член 25г от РЕПИ на Комисията са дадени правомощия да приеме делегиран акт с
   цел да доуточни вида на таксите, услугите, за които се дължат такси, размера на
   таксите и начина, по който таксите трябва да бъдат платени от ЦК от трети държави,
   които кандидатстват за признаване, както и от признати ЦК от трети държави.
   Делегираният акт трябва да бъде приет в съответствие с член 82 от РЕПИ и член 290 от
   Договора за функционирането на Европейския съюз.
   2.      КОНСУЛТАЦИИ ПРЕДИ ПРИЕМАНЕТО НА АКТА
   Процедурни аспекти
   На 3 май 2019 г. Комисията поиска от ЕОЦКП да даде становището си („техническо
   становище“) относно делегиран акт на Комисията, с който се доуточняват таксите,
   1
          ОВ L 201, 27.7.2012 г., стр. 1.
   2
          ОВ L 322, 12.12.2019 г., стр. 1.
BG                                           1                                          BG
 ---pagebreak---    които ще бъдат начислявани на ЦК от трети държави, подлежащ на приемане в
   съответствие с член 25г, параграф 3 от РЕПИ.
   От 29 май до 29 юли 2019 г. ЕОЦКП проведе обществена консултация по проекта си за
   техническо становище. Девет от участниците в консултацията изразиха мнението си
   публично, а други предоставиха поверителни отговори. Неповерителните отговори на
   консултацията са публикувани на уебсайта на ЕОЦКП3. ЕОЦКП изпрати техническото
   си становище на Комисията на 11 ноември 2019 г.
   На 21 октомври 2019 г. Комисията се консултира с експертната група на Европейския
   комитет по ценни книжа (ЕГ на ЕКЦН) относно предварителното съдържание на
   настоящия делегиран акт. В ЕГ на ЕКЦН участват представители на държавите членки,
   на Европейската централна банка, на Секретариата на комисията по икономически и
   парични въпроси към Европейския парламент и на ЕОЦКП.
   В съответствие с насоките за по-добро регулиране проектът на делегирания акт беше
   публикуван на портала „По-добро регулиране“ с оглед събиране на отзиви от широката
   общественост за четириседмичен период между 11 юни и 9 юли 2020 г. Бяха получени
   2 отговора. Отговорите са на разположение на уебсайта на Европейската комисия4.
   Освен това ЕОЦКП предостави и допълнителна техническа обратна информация.
   Мнения на заинтересованите страни
   В резултат на горепосочените консултации и на становищата, изразени ad hoc,
   Комисията получи широк набор от мнения относно съдържанието на делегирания акт.
   В тях бе изтъкната главно необходимостта от осигуряване на пропорционалност на
   таксите спрямо изпълняваните задачи и оборота на ЦК, на предвидимост на таксите и
   на прозрачност и обоснованост на таксите.
   Необходимост от осигуряване на                        пропорционалност            на    таксите       спрямо
   изпълняваните задачи и оборота на ЦК
   Повечето заинтересовани страни подкрепиха структурата на таксите, която включва
   базова такса за признаване, платима от всички ЦК от трети държави, подали заявление
   за признаване, допълнителна такса за признаване за ЦК от ниво 2, отделна такса за
   искане за съпоставимо спазване на изискванията, внесено от ЦК от ниво 2, в съчетание
   с възможност за намаляване на таксата за признаване и отстъпка от годишната такса,
   както и диференцирани годишни такси за ЦК от ниво 1 и ЦК от ниво 2. Много от
   заинтересованите страни се съгласиха също, че ЦК, които преминават от ниво 1 към
   ниво 2, следва да плащат допълнителна такса, отразяваща разликата между таксите за
   ниво 1 и ниво 2. Заинтересованите страни подкрепиха и принципа годишните такси в
   годината на признаване да се изчисляват пропорционално на периода от време, оставащ
   до края на календарната година.
   Според някои заинтересовани страни такса за признаване в размер на 50 000 EUR и
   годишна такса в размер на 50 000 EUR за ЦК от ниво 1 са приемливи, докато според
   други таксите са твърде високи и може да се окажат пречка за навлизането на по-малки
   ЦК. Трети изразиха становището, че размерът на таксата за признаване следва да
   зависи от целта на заявлението за признаване, т.е. дали ЦК възнамерява да предлага
   клирингови услуги в Съюза, или подава заявление единствено за да получи
   3
          https://www.esma.europa.eu/press-news/consultations/esma-fees-third-country-ccps-under-emir-22
   4
          https://ec.europa.eu/info/law/better-regulation/have-your-say/initiatives/12446-Fees-to-be-charged-to-
          third-country-central-counterparties
BG                                                        2                                                      BG
 ---pagebreak---    благоприятно третиране по силата на Регламента за капиталовите изисквания5. Като
   цяло заинтересованите страни бяха на мнение, че таксите следва да са пропорционални
   на ролята на ЕОЦКП като приемащ надзорен орган, а не като водещ надзорен орган.
   Някои заинтересовани страни заявиха, че таксите следва да съответстват на тези, които
   се начисляват на ЦК в трети държави или в държавите членки.
   Що се отнася до предвиденото в РЕПИ изискване таксите да бъдат пропорционални на
   оборота на ЦК, реакциите бяха смесени. Някои заинтересовани страни застанаха зад
   становището, че разходите следва да се поделят поравно между ЦК от ниво 2,
   отбелязвайки, че оборотът не отразява непременно необходимите усилия за
   осъществяване на надзор. Други бяха на мнение, че изискването относно оборота,
   предвидено в член 25г от РЕПИ, не може да бъде пренебрегнато. От една страна, някои
   заинтересовани страни застъпиха тезата, че е необходимо да се взема предвид
   оборотът, свързан с клирингови услуги, предоставяни на клирингови членове или
   контрагенти от Съюза, или отнасящи се до финансови инструменти във валути на
   Съюза. От друга страна, други заинтересовани страни отбелязаха, че сложността и
   административната тежест, свързани със събиране и обработване на необходимата
   информация за оценка на оборота от клирингови услуги в рамките на Съюза или във
   валути на Съюза, не съответстват напълно на мащаба на ЦК.
   Повечето заинтересовани страни подкрепиха идеята да се предоставя отстъпка         от
   годишната такса за ЦК от ниво 2, за които е установено съпоставимо спазване        на
   изискванията, като настояха за диференцирани отстъпки в зависимост от обхвата      на
   спазваните съпоставими изисквания, но една заинтересована страна отбеляза,         че
   съществува риск това да наруши еднаквите условия на конкуренция.
   Повечето заинтересовани страни твърдо се противопоставиха на въвеждането на
   специална такса за отмяна на признаването. Въпреки това заинтересованите страни
   като цяло се съгласиха, че таксите за признаване няма да се възстановяват, поне не в
   пълен размер, в случай че заявлението бъде оттеглено.
   Необходимост от осигуряване на предвидимост на таксите
   Заинтересованите страни изразиха становището, че таксите за признаване следва да се
   плащат след разпределянето на ЦК по нива, или към момента на признаване, или на
   вноски при достигане на конкретни предварително определени етапи.
   Заинтересованите страни подкрепиха предложението годишните такси да се плащат
   преди началото или най-късно през първото тримесечие на календарната година, за
   която се отнасят. В същото време няколко заинтересовани страни подчертаха
   необходимостта от предвидимост на таксите, а някои от тях отбелязаха, че годишните
   такси трябва да се определят достатъчно рано, за да може ЦК да ги предвидят в
   бюджетите си. Някои заинтересовани страни изтъкнаха също, че таксите следва да се
   събират едва след влизането в сила на делегираните актове, които ще дадат възможност
   на ЕОЦКП да разпредели ЦК по нива и да ги признае съгласно рамката, предвидена в
   Регламент (ЕС) 2019/2099. Няколко заинтересовани страни отбелязаха, че ЦК, които
   вече са признати от ЕОЦКП към момента на влизане в сила на
   Регламент (ЕС) 2019/2099, не следва да плащат такса за признаване.
   Необходимост от осигуряване на прозрачност и обоснованост на таксите
   Много от заинтересованите страни настояха за повече прозрачност и по-добра
   обосновка на разходите на ЕОЦКП и на ресурсите, от които органът има нужда, за да
   5
          ОВ L 176, 27.6.2013 г., стр. 1.
BG                                           3                                           BG
 ---pagebreak---    изпълнява своите задачи. Някои заинтересовани страни дори се противопоставиха на
   принципа ЕОЦКП да се финансира с такси, плащани от ЦК, намеквайки за конфликт на
   интереси при определянето на ЦК от трети държави като ЦК от ниво 2 с цел
   разширяване на ресурсите и дейностите на органа по отношение както на ЦК от трети
   държави, така и на ЦК, установени в Съюза.
   3.      ОЦЕНКА НА ВЪЗДЕЙСТВИЕТО
   Комисията трябва да доуточни вида на таксите, услугите, за които се дължат такси,
   размера на таксите и начина, по който таксите трябва да бъдат платени от ЦК от трети
   държави, които кандидатстват за признаване и които вече са признати. Съгласно
   член 25г таксите следва да бъдат пропорционални на оборота на ЦК и да покриват
   всички разходи на ЕОЦКП, свързани с признаването и изпълнението на неговите
   задачи по отношение на ЦК от трети държави, предвидени в РЕПИ.
   Съображения на Комисията
   Комисията разгледа внимателно всички постъпили мнения, включително техническото
   становище на ЕОЦКП и отговорите на проведената от него обществена консултация,
   коментарите, получени от ЕГ на ЕКЦН, както и други предложения, представени на
   Комисията от заинтересованите страни. Въз основа на това и в съответствие с член 25г,
   параграф 3 от РЕПИ Комисията предлага настоящия делегиран акт, с който се
   доуточняват видът на таксите, услугите, за които се дължат такси, размерът на таксите
   и начинът, по който таксите трябва да бъдат платени от ЦК от трети държави.
   Настоящият делегиран акт се отклонява в някои отношения от техническото
   становище, получено от ЕОЦКП, за да бъде подобрена пропорционалността и
   предвидимостта на таксите: таксите за признаване са като цяло по-ниски, тъй като
   разходите, свързани с установяване на съпоставимо спазване на изискванията, ще бъдат
   покрити от допълнителната такса за признаване, която се начислява на ЦК от ниво 2;
   при съпоставимо спазване на изискванията няма да се прави отстъпка от годишните
   такси за ЦК от ниво 2, тъй като ЕОЦКП остава отговорен за текущия надзор на ЦК от
   ниво 2 независимо дали е налице съпоставимо спазване на изискванията, или не;
   годишните такси за ЦК от ниво 1 ще се определят ежегодно въз основа на бюджета на
   ЕОЦКП, основан на дейности; и при определяне на годишните такси за ЦК от ниво 2
   ще се взема предвид оборотът на съответните ЦК.
   В техническото становище на ЕОЦКП е оценено внимателно въздействието на
   разгледаните в него варианти. При това положение и като се има предвид, че
   отклоненията от страна на Комисията по принцип следва да водят до намаляване на
   административната тежест и разходите за ЦК от трети държави в сравнение с тези,
   предвидени в техническото становище на ЕОЦКП, Комисията не е изготвила отделна
   оценка на въздействието. Въпреки това в този раздел и в раздел 3.2 по-долу е направена
   оценка на положителното и отрицателното въздействие на направените от Комисията
   промени и са анализирани разходите и ползите, свързани с предложените мерки.
BG                                           4                                            BG
 ---pagebreak---    Количествените данни за разходите и ползите са ограничени и невинаги може да бъдат
   разкрити поради поверителния им характер. ЕОЦКП поиска количествени данни в
   рамките на проведената обществена консултация, но получи много ограничена обратна
   информация. Във всеки случай разликите между ЦК от трети държави са от такова
   естество, че разходите и ползите от промените ще се различават значително, например
   в зависимост от това какъв е обемът на информацията, която вече е обществено
   достъпна или вече е била предоставена на ЕОЦКП, или в зависимост от мащаба и
   сложността на всеки ЦК от трета държава.
   Пропорционалност
   Таксите следва да се основават на разходите и на задачите на ЕОЦКП, което се
   осигурява по няколко начина чрез настоящия делегиран акт.
   Първо, Комисията предлага диференцирани такси за ЦК от ниво 1 и ЦК от ниво 2. Това
   отразява различните задачи, а оттам и различните разходи на ЕОЦКП по отношение на
   ЦК от ниво 1 и ЦК от ниво 2. Например, от една страна, ЕОЦКП ще трябва да провери
   пълнотата на заявленията, да изготви проекти за решения и да оцени системното
   значение както на ЦК от ниво 1, така и на ЦК от ниво 2, които са подали заявления за
   признаване, а от друга страна, оценката на съответствието с допълнителните
   изисквания за признаване, предвидени в член 25, параграф 2б от РЕПИ, и на исканията
   за съпоставимо спазване на изискванията ще доведе до допълнителни разходи по
   отношение на ЦК от ниво 2. Наред с това, макар че за всички признати ЦК от трети
   държави някои задачи ще бъдат еднакви за ЦК от ниво 1 и за ЦК от ниво 2
   (периодичният преглед на разпределянето по нива, споразуменията за сътрудничество с
   надзорни органи на трети държави, наблюдението на промените в регулаторната и
   надзорната уредба на трети държави), по отношение на ЦК от ниво 2 ЕОЦКП ще има
   допълнителната задача да осъществява текущ надзор на съответствието им с
   изискванията, предвидени в член 16 и в дялове IV и V от Регламент (ЕС) № 648/2012,
   включително посредством съпоставимо спазване на изискванията, където то е
   установено. Подходът да се прилагат диференцирани такси беше подкрепен от
   държавите членки, представени в ЕГ на ЕКЦН. Алтернативата, за която се застъпиха
   някои заинтересовани страни, а именно всички ЦК да участват еднакво в покриването
   на разходите на ЕОЦКП, не би била целесъобразна, тъй като ЦК от ниво 1, чието
   системно значение за ЕС и за неговите държави членки е по-малко, биха плащали по-
   високите разходи за признаване и надзор на ЦК от ниво 2, които са от системно
   значение за Съюза или за една или повече от неговите държави членки.
   Второ, Комисията предлага проста структура на таксите, с която различните видове
   съществуващи такси се свеждат до необходимия минимум. В тази структура на таксите
   са включени само такси за признаване и годишни такси, както е предвидено в
   законовите изисквания на РЕПИ.
   Комисията е на мнение, че таксите за признаване следва да покриват
   административните разходи за признаване (напр. за обработване на досиетата),
   разходите за разпределяне по нива и — за ЦК от ниво 2 — разходите за оценка на
   изискванията за признаване, определени в член 25, параграф 2б от РЕПИ, и на
   съпоставимо спазване на изискванията, ако е подадено искане за това в процеса на
   признаване.
   Базови такси за признаване следва да се плащат от всички ЦК, които подават заявление
   за признаване. Те следва да съответстват на основните административни задачи, които
   ЕОЦКП трябва да изпълнява при оценка на заявлението за признаване на ЦК от трети
   държави. Те следва да отразяват и факта, че ЕОЦКП трябва да събира и анализира
BG                                           5                                          BG
 ---pagebreak---    информация, предоставена от ЦК от трети държави, за да определи дали те
   принадлежат към ниво 1 или към ниво 2.
   Наред с базовата такса за признаване ЦК от ниво 2 следва да плащат допълнителна
   такса за признаване. Тази допълнителна такса за признаване следва да се плаща и от
   вече признати ЦК, които преминават към ниво 2, било то след първоначалното
   разпределяне на признатите ЦК по нива след влизането в сила на
   Регламент (ЕС) 2019/2099 или в резултат на последващ периодичен преглед. Тази такса
   отразява допълнителната информация, която трябва да бъде събрана и анализирана от
   ЕОЦКП за ЦК от ниво 2, и включва разходите за оценка на спазването на изискванията
   в съпоставителен аспект. Включването на тези разходи в таксата за признаване има
   няколко предимства, като например опростяване на процедурите (почти всички ЦК от
   ниво 2 се очаква да подадат искане за съпоставимо спазване на изискванията предвид
   ползите, които това носи) и значително избягване на дублирането на дейности при
   оценка на изискванията за признаване (особено когато има условия) и на спазването на
   изискванията в съпоставителен аспект.
   Годишни такси следва да се плащат от всички ЦК от трети държави. Таксите за ЦК от
   ниво 1 и за ЦК от ниво 2 обаче следва да бъдат различни. Годишните такси на ЕОЦКП
   ще се основават на неговата работна програма и очаквани разходи и следователно ще
   бъдат пропорционални на неговото равнище на дейност. Разходите, свързани с оценка
   на спазването на изискванията в съпоставителен аспект след момента на признаване,
   следва да се покриват от годишните такси. Очаква се подобни искания да бъдат
   изключение, тъй като е много вероятно ЦК да подават искания за съпоставимо спазване
   на изискванията при внасяне на заявлението за признаване поради ползите, които това
   носи за ЦК от ниво 2. Освен това очакванията за евентуални отстъпки са неоправдани,
   тъй като съгласно РЕПИ ЕОЦКП остава отговорен за текущия надзор на
   съответствието на ЦК с изискванията за признаване независимо дали е налице
   съпоставимо спазване на изискванията или не.
   И накрая, що се отнася до годишните такси в годината на признаване, Комисията
   предлага те да се изчисляват като процент от базовата и допълнителната такса за
   признаване, начислявани на ЦК от ниво 1 и от ниво 2.
   Такси, пропорционални на оборота
   Съгласно член 25г от РЕПИ таксите, начислявани на ЦК от трети държави, са
   пропорционални на оборота.
   За да бъде спазено това изискване по пропорционален начин, трябва да бъдат взети под
   внимание няколко аспекта. От една страна, ежегодното предоставяне на информация за
   оборота, която е подходяща и съпоставима за всички ЦК от трети държави, е свързано с
   разходи за предоставящите я ЦК от трети държави. Затова по принцип таксата следва
   да съответства точно на мащаба на ЦК от трети държави, обхванати от РЕПИ, без да се
   създава ненужна тежест при предоставянето на информация от страна на ЦК или при
   анализирането ѝ от страна на ЕОЦКП. Начинът, по който оборотът намира отражение в
   таксата, следва да бъде съпоставим между ЦК от трети държави, като трябва да се има
   предвид също, че всеки ЦК е установен в различна правна система със счетоводни
   практики, които също може да се различават.
   В това отношение може да се помисли за няколко различни подхода за изчисляване на
   оборота: глобални и общи приходи на ЦК от всички видове стопански дейности, които
   той осъществява; глобални приходи на ЦК от клирингови услуги; или приходи на ЦК
   от клирингови услуги, реализирани в Съюза или отнасящи се до финансови
BG                                           6                                          BG
 ---pagebreak---    инструменти във валути на Съюза. Глобалните и общите приходи следва да може да
   бъдат установени сравнително лесно, напр. в годишните отчети. И все пак може да е
   прекалено да се вземат под внимание общите приходи, тъй като в зависимост от
   корпоративната структура на ЦК те биха могли да включват приходи от стопански
   дейности, различни от клиринг. Именно затова в контекста на РЕПИ би било по-
   подходящо да се сравняват приходите на ЦК от общи клирингови услуги (напр. такси
   за членство и клирингови такси след приспадане на трансакционните разходи).
   Отчитането на приходите от клирингови услуги, реализирани в Съюза или отнасящи се
   до финансови инструменти във валути на Съюза, също би могло да бъде подходящ
   критерий за изчисляване на оборота. Тази информация обаче не е лесно достъпна.
   Нейното предоставяне в стандартизиран формат от страна на ЦК от трети държави и
   анализирането ѝ от страна на ЕОЦКП може да бъде свързано със значителна
   административна тежест. Поради това Комисията предлага да се сравняват глобалните
   приходи на ЦК от клирингови услуги като уместен алтернативен подход за отразяване
   на оборота в таксите, които ЦК от трети държави заплащат. За да се опрости
   отчитането и да се намали неговата тежест, Комисията предлага да бъдат взети под
   внимание приходите на ЦК през последната отчетна година, независимо че отчетните
   години и счетоводните стандарти може да са различни за отделните ЦК. Съответната
   информация би следвало да е на разположение на ЦК, а може дори да е обществено
   достъпна в годишните отчети.
   С цел по-нататъшно стандартизиране на съпоставимостта между ЦК от трети държави
   и подобряване на предвидимостта Комисията предлага да бъде въведена скала, по която
   на ЦК от ниво 2 със сходен оборот да се начислява такса с един и същ размер. По този
   начин таксите ще отразяват адекватно оборота на ЦК, без да се стига до начисляването
   на несправедливо висока такса поради недобра съпоставимост на данните за оборота.
   Ежегодните задачи по отношение на признати ЦК от ниво 1 и от ниво 2 се различават
   значително. Докато задачите на ЕОЦКП по отношение на ЦК от ниво 2 са по-
   всеобхватни и по-сложни, тези по отношение на ЦК от ниво 1 ще бъдат сравнително
   стандартизирани за всички ЦК от ниво 1 независимо от техния мащаб. Поради това
   начинът, по който оборотът ще бъде отразен в годишните такси, следва да е различен за
   ЦК от ниво 1 и за ЦК от ниво 2. Годишните такси за ЦК от ниво 1 се очаква да бъдат
   значително по-ниски от тези за ЦК от ниво 2, така че да съответстват на по-малкия
   оборот на ЦК от ниво 1.
   В допълнение, тъй като се очаква, че ЦК от ниво 1 ще бъдат повече от ЦК от ниво 2,
   административната тежест на ЕОЦКП и на ЦК от трети държави ще бъде отразена по-
   добре, ако таксите за ЦК от ниво 2 се изчисляват единствено въз основа на оборота.
   Поради това Комисията смята, че е уместно да бъде предвидена фиксирана годишна
   такса за ЦК от ниво 1, която да отразява разходите на ЕОЦКП, свързани с дейността на
   ЦК от ниво 1, и да се поделя поравно между всички признати ЦК от ниво 1.
   За ЦК от ниво 2 Комисията е на мнение, че годишните такси следва категорично да се
   определят пропорционално на оборота на ЦК и да отразяват очакваните разходи на
   ЕОЦКП за ЦК от ниво 2. За улеснение и за да сведе до минимум въздействието на
   евентуална липса на съпоставимост, ЦК от ниво 2 следва да бъдат разделени на две
   големи групи в зависимост от техния оборот от предоставянето на клирингови услуги в
   световен мащаб. На ЦК в една и съща група ще бъде начислявана една и съща
   годишната такса, но вместо разходите да се поделят поравно между всички ЦК от трети
   държави, на ЦК в по-ниския диапазон ще бъде присвоен теглови коефициент за оборот
   от 1,0 пункта, а на ЦК в по-високия диапазон — от 1,2 пункта.
BG                                            7                                          BG
 ---pagebreak---    Предвидимост
   Заинтересованите страни се обединиха около мнението, че таксите следва (1) да бъдат
   предвидими за ЦК от трети държави, доколкото е възможно, и (2) не следва да се
   прилагат със задна дата.
   Що се отнася до таксите за признаване, задачите и работата са до голяма степен
   предвидими. Поради това таксите за признаване (т.е. както базовата, така и
   допълнителната такса за признаване на ЦК от ниво 2) следва да бъдат определени в
   делегирания акт въз основа на досегашния опит и очакванията на ЕОЦКП, отразени в
   работната му програма и в неговия бюджет, основан на дейности. Това осигурява
   яснота и предвидимост на ЦК от трети държави.
   Що се отнася до годишните такси, следва да се намери баланс между постигането на
   същата степен на предвидимост, като същевременно се гарантира, че таксите отразяват
   разходите за изпълнение на годишните задачи на ЕОЦКП (напр. поддържане на
   споразумения за сътрудничество с надзорните органи на трети държави, наблюдаване
   на промените в регулаторната и надзорната уредба, преглед на разпределянето по нива,
   текущ надзор на ЦК от ниво 2). В съответствие с подхода, прилаган по отношение на
   регистрите на трансакции и агенциите за кредитен рейтинг, и за да може таксата да
   отразява направените от ЕОЦКП разходи, годишните такси следва да се определят
   ежегодно въз основа на работната програма на ЕОЦКП и на неговия бюджет, основан
   на дейности. Този подход следва да се прилага както за ЦК от ниво 1, така и за ЦК от
   ниво 2. Направените предложения — годишните такси за ниво 1 да бъдат фиксирани в
   делегирания акт, а тези за ЦК от ниво 2 да варират, създава риск от евентуално
   кръстосано субсидиране на по-ниските такси за ЦК от ниво 1 от страна на ЦК от ниво 2
   (и обратно). Това може да се избегне, ако годишните такси както за ЦК от ниво 1, така
   и за тези от ниво 2, се определят ежегодно въз основа на работната програма и бюджета
   на ЕОЦКП.
   Процедурата за определяне на годишните такси е прозрачна и предвидима. ЕОЦКП
   представя своята годишна работна програма заедно с очакваните от него разходи и
   проектобюджет през септември всяка година. Това дава първоначална представа за
   размера на таксите. Одобреният бюджет се публикува на уебсайта на ЕОЦКП и в
   Официален вестник на Европейския съюз в началото на календарната година, за която
   се отнася. ЕОЦКП ще има задължението да изпраща дебитни известия на ЦК от трети
   държави, в които се уточнява размерът на годишната такса, тридесет календарни дни
   преди крайния срок за плащане.
   Прозрачност и обоснованост на таксите
   В член 25г от РЕПИ е предвидено изискването ЕОЦКП да начислява такси на ЦК от
   трети държави, които да покриват всички разходи, свързани с признаването и
   изпълнението на неговите задачи по отношение ЦК от трети държави в съответствие с
   РЕПИ. Таксите обаче следва да бъдат ограничени до действителните разходи, свързани
   с ЦК от трети държави, и с тях не следва да се покриват разходи за изпълнението на
   задачи по отношение на ЦК, установени в Съюза, които ще се финансират с вноски от
   националните публични органи и със субсидии от Съюза. Освен това бюджетът на
   ЕОЦКП се определя в зависимост от очакваните дейности по отношение на ЦК от
   ниво 1 и от ниво 2 за следващата година. С други думи таксите се начисляват за
   покриване на очакваните разходи на ЕОЦКП, а не за разширяване на неговата дейност.
   ЕОЦКП е публичен орган и като такъв подлежи на строг контрол. Неговият бюджет се
   одитира ежегодно от Европейската сметна палата.
BG                                            8                                          BG
 ---pagebreak---    Таксите следва също така да бъдат определени внимателно, така че да се избегнат
   структурни дисбаланси в бюджета — дефицити или излишъци. Въпреки че се очаква
   ЕОЦКП да извлече поуки за следващите години и да коригира своите бюджети там,
   където се наблюдават повтарящи се или значителни дефицити или излишъци, не се
   събират допълнителни такси за покриване на дефицити и не се възстановяват суми в
   случай на излишъци.
   Заинтересованите страни поискаха също таксите да бъдат по-близки до тези, налагани
   от други регулаторни и надзорни органи. Органите в Канада, Хонконг, Австралия и
   Сингапур начисляват различни по размер такси на местни и чуждестранни ЦК. В
   Обединеното кралство лицензионните такси, които се начисляват на местни ЦК
   варират приблизително между 5 500 EUR и 330 000 EUR. В рамките на Съюза в
   Швеция органите начисляват лицензионни такси за местни ЦК, които варират
   приблизително между 6 300 EUR и 820 000 EUR; органите в Германия, Испания,
   Гърция и Полша също начисляват лицензионни такси на местни ЦК (между 4 500 EUR
   и 150 000 EUR в зависимост от органа). В други държави членки органите не събират
   лицензионни такси. При всяко положение тези цифри отразяват и различните модели за
   финансиране на отделните органи (напр. моделът за финансиране, основан на такси, е
   по-разпространен в Европа), както и различния подход на надзорните органи по
   отношение на риска и на административните и надзорните разходи. Според
   информацията, с която Комисията разполага, размерът на таксите, предвиден в
   настоящия делегиран акт, не би бил безпрецедентен6.
   3.1. Анализ на разходите и ползите
   ЕОЦКП ще има разходи, свързани с признаването и изпълнението на неговите задачи
   по отношение ЦК от трети държави в съответствие с РЕПИ. Съгласно РЕПИ ЕОЦКП
   трябва да начислява такси на ЦК от трети държави за покриването на тези разходи.
   Таксите следва да бъдат пропорционални на оборота на ЦК.
   Въз основа на предоставената от ЕОЦКП информация Комисията оцени потенциалния
   обем на работата, която следва да бъде извършена, като взе предвид също различни
   основни предположения. Комисията прегледа детайлно и прогнозните разходи на
   ЕОЦКП, залегнали в основата на предоставеното от органа техническо становище.
   Методология
   Разгледани са три категории разходи: специфични променливи разходи, разпределени
   променливи разходи и постоянни разходи.
          Специфичните променливи разходи (в еквивалентни единици за заетост на
           пълно работно време (ПРВ) за всеки ЦК) обхващат разходите за специфични
           задачи, свързани с всеки ЦК от трета държава (напр. преглед на пълнотата на
           заявлението за признаване);
          Разпределените променливи разходи (еквивалентни единици за заетост на
           ПРВ на всеки ЦК) обхващат разходите за конкретни задачи, които ЕОЦКП
           трябва да изпълни за всички ЦК от трети държави в дадена юрисдикция
           (напр. сключване на споразумения за сътрудничество с орган от трета
           държава); и
   6
          Техническо становище на ЕОЦКП, https://www.esma.europa.eu/sites/default/files/library/esma70-
          151-2650_final_report_on_ta_on_emir_2_2_ccp_fees.pdf
BG                                                  9                                                   BG
 ---pagebreak---           Постоянните разходи обхващат разходи, свързани с аспекти като
           инвестирането в разработването и поддръжката на конкретни информационни
           технологии за всички ЦК от трети държави, както и разходите на Надзорния
           комитет за ЦК, включително на председателя и на двамата независими
           членове. Тези разходи се оценяват на определена сума, която след това се
           разпределя между всички ЦК.
   При определяне на размера на базовите и на допълнителните такси за признаване се
   вземат предвид стандартни осреднени разходи7 от 172 125 EUR в еквивалентни
   единици за заетост на пълно работно време (ПРВ) за служител, нает на срочен договор,
   и 95 620 EUR за национален експерт на държава членка, командирован в ЕОЦКП. В
   стандартните осреднени разходи са включени разходи за заплати и други надбавки,
   вноски за пенсионно и здравно осигуряване, както и други разходи, необходими за
   изпълнение на задълженията на съответния служител (услуги по управление на
   съоръжения, обучение, командировки, наем и поддръжка на сгради, ИТ
   системи/оборудване), като се вземат предвид също националните експерти на
   държавите членки, командировани в ЕОЦКП. Към тези осреднени разходи в
   еквивалентни единици за заетост на ПРВ трябва да бъдат добавени и режийните
   разходи. Разходите за председателя и независимите членове на Надзорния комитет за
   ЦК се оценяват на около 1 милион евро годишно, като една част от тях следва да се
   покрива от таксите, плащани от ЦК от трети държави. Освен това инвестициите в
   специфичен ИТ инструмент за изпълнение на новите задачи във връзка с ЦК от трети
   държави, ще бъдат значителни.
   Размерът на таксите, предложени в настоящия делегиран акт, се основава на няколко
   основни предположения относно разходите, които са в съответствие с тези, направени
   от ЕОЦКП в неговото техническо становище, и по-специално:
          броя на ЦК от трети държави, които ще подадат заявление за признаване и ще
           бъдат признати съгласно РЕПИ 2.2 и които ще бъдат разпределени в ниво 1 или
           в ниво 2. За да провери това предположение, Комисията приложи няколко
           различни сценария с различен брой ЦК, разпределени в ниво 1 или в ниво 2;
           въпреки това общото въздействие върху равнището на таксите беше
           незначително;
          разпределението на постоянните разходи се поделя поравно: разходите за всеки
           ЦК от ниво 1 и за всеки ЦК от ниво 2 са еднакви в рамките на дадена година; и
          Надзорният комитет за ЦК ще отдели голяма част от времето си на ЦК от трети
           държави (признаване, разпределяне по нива и последващ надзор), следователно
           голяма част от разходите за председателя и за независимите членове следва да
           бъдат разпределени на ЦК от трети държави.
   Такси за признаване
   По преценка на Комисията разходите за обработване на заявления за признаване
   (оценка на пълнотата на заявлението, искане на допълнителна информация, ако е
   необходимо, изготвяне на проекторешение) и разходите, свързани с разпределянето на
   ЦК от трети държави по нива, ще възлизат приблизително на 50 000 EUR. Според
   изчисленията на Комисията, направени въз основа на описаните по-горе разходи, това
   7
          Стандартни осреднени разходи на еквивалентна единица за заетост на ПРВ, приложими през
          2020 г. за оценка на преките разходи на Европейската комисия.
BG                                                   10                                          BG
 ---pagebreak---    съответства приблизително на 2 еквивалентни единици за заетост на ПРВ за срок от
   1,5 месеца при поделяне на постоянните разходи.
   Заявленията за признаване на ЦК от ниво 2 ще бъдат свързани с допълнителни разходи
   (искане на допълнителна информация), както и с повече работа (консултации с органи
   от трети държави, съгласуване с емитиращите централни банки, оценка на
   допълнителните изисквания за признаване, включително на съответствието на ЦК с
   разпоредбите на член 16 и дялове IV и V от Регламент (ЕС) № 648/2012, оценка на
   исканията за съпоставимо спазване на изискванията) и с по-голямо участие на
   Надзорния комитет за ЦК. Допълнителните разходи се оценяват на 360 000 EUR. Това
   съответства приблизително на 2 еквивалентни единици за заетост на ПРВ (годишно)
   при поделяне на постоянните разходи, включително на тези за Надзорния комитет за
   ЦК. Сумата отразява наред с другото по-опростения и по-пропорционален подход по
   отношение на съпоставимото спазване на изискванията.
   На това основание Комисията предлага на всички ЦК от трети държави, подали
   заявление за признаване, да се начислява базова такса за признаване в размер на
   50 000 EUR, а на ЦК от ниво 2 да се начислява допълнителна такса за признаване в
   размер на 360 000 EUR.
   Годишни такси
   Комисията предлага годишните такси както за ЦК от ниво 1, така и за тези от ниво 2, да
   се определят ежегодно въз основа на годишната работна програма и бюджета на
   ЕОЦКП.
   Бюджетът на ЕОЦКП се основава на разходите за всяка дейност. В него са определени
   разходите за броя еквивалентни единици за заетост на ПРВ, необходими за изпълнение
   на задачите на ЕОЦКП, на свързаните с тях логистика, ИТ, комуникации и общи
   разходи, както и постоянните разходи. Правилното изпълнение на бюджета подлежи на
   одит от Европейската сметна палата. Следователно годишните такси, определени на
   тази основа, гарантират, че разходите са прозрачни и че таксите са съобразени с
   разходите на ЕОЦКП.
   Годишните разходи за ЦК от ниво 1 и от ниво 2 следва да покриват:
          текущи дейности, като например текущ надзор на ЦК от трети държави,
           сътрудничество с органи на трети държави и наблюдение на промените в
           регулаторната и надзорната уредба на трети държави;
          периодични дейности, като например редовен преглед на разпределението на
           ЦК по нива (съгласно изискванията на РЕПИ), както и необходимата оценка в
           случай на удължаване на срока на изпълнение на дейности или услуги;
          поделяне на постоянните разходи (за ИТ, за Надзорния комитет за ЦК).
   За ЦК от ниво 1 Комисията оценява размера на общата годишна такса на около
   50 000 EUR на ЦК. Това отговаря на прогнозните стойности на ЕОЦКП, изложени в
   техническото становище. Въпреки това е важно да се подчертае, че тази сума не е
   фиксирана на годишна основа, а е свързана със задачите и разходите по отношение на
   ЦК от ниво 1. При това положение годишните такси за ЦК от ниво 1 ще се променят с
   течение на времето.
   За ЦК от ниво 2 Комисията приема, че задачите на ЕОЦКП по осъществяване на надзор
   ще бъдат същите независимо дали е установено съпоставимо съответствие на ЦК или
   не. За да бъде отчетен оборотът, ЦК от ниво 2 ще бъдат поставени в една от двете
   групи.
BG                                          11                                            BG
 ---pagebreak---    Има вероятност ЦК да прехвърлят разходите си — в различна степен и по различни
   начини — на своите клирингови членове и клиенти, но при всички случаи сумата
   следва да бъде компенсирана от ползите, произтичащи от достъпа до клирингови
   членовете и места на търговия в Съюза и от преференциалното третиране съгласно
   Регламента за капиталовите изисквания.
   3.2. Пропорционалност
   С настоящия регламент се определят таксите, които ще бъдат заплащани от ЦК от
   трети държави, като се уточняват техните видове, услугите, за които се дължат,
   размерът на таксите и начинът, по който ще се плащат. Целта на таксите е да се
   покрият напълно разходите на ЕОЦКП, свързани с признаването и изпълнението на
   неговите задачи по отношение на ЦК от трети държави в съответствие с РЕПИ. Таксите
   следва да бъдат определени внимателно, така че да покриват всички разходи на
   ЕОЦКП, без да се стига до бюджетни дефицити или излишъци. Макар че таксите
   следва да бъдат пропорционални на оборота на ЦК, тяхното прилагане не следва да
   води до ненужно бреме за ЦК от трети държави или за ЕОЦКП. Таксите, предвидени в
   настоящия делегиран акт, отговарят на тези цели и следователно са пропорционални.
   Предвид гореизложеното с настоящия делегиран акт се осигурява пропорционалното
   прилагане на разпоредбите на РЕПИ, като се отчита принципът на пропорционалност.
   3.3. Субсидиарност
   С настоящия делегиран акт се определят таксите, които ЕОЦКП следва да начислява на
   ЦК от трети държави, за да покрива разходите си за изпълнение на възложените му
   задачи по отношение такива ЦК съгласно РЕПИ. Държавите членки не могат да
   предприемат действия за определяне на таксите, които ЕОЦКП следва да начислява на
   ЦК от трети държави. С настоящия регламент се допълва РЕПИ, като същевременно се
   спазва принципът на пропорционалност, както е посочено по-горе, и следователно
   актът е съобразен с принципа на субсидиарност.
   4.       ПРАВНИ ЕЛЕМЕНТИ НА ДЕЛЕГИРАНИЯ АКТ
   В глава I от предложения делегиран регламент се определят видовете такси, които се
   начисляват на ЦК от трети държави:
           в член 1 се уточняват еднократните базови такси за признаване, които се
            начисляват на всички подали заявление за признаване ЦК от трети държави,
            независимо от тяхното системно значение за Съюза или за неговите държави
            членки (параграф 1), както и допълнителните еднократни такси за признаване,
            които се начисляват на ЦК от трети държави със системно значение с цел
            покриване на допълнителните разходи за обработване на такива заявления
            (параграф 2);
           в член 2 се посочва как се определят годишните такси, които се начисляват на
            признати ЦК от трети държави в зависимост от тяхното системно значение и
            въз основа на очакваните разходи на ЕОЦКП и на неговия бюджет, основан на
            дейности;
           в член 3 се посочва как се изчисляват годишните (намалени) такси, които се
            събират от ЦК от трети държави в годината на тяхното признаване;
           в член 4 се посочва как се отчита оборотът на ЦК от системно значение с цел
            определяне на дължимите от тях годишни такси.
BG                                            12                                         BG
 ---pagebreak---    В глава II се определят условията на плащане и по-специално принципът на
   невъзстановяване на такси:
          в член 5 се уточняват общите условия на плащане: плащанията се извършват в
           евро, а в случай на просрочено плащане се налагат санкции;
          в член 6 се уточняват условията на плащане на такси за признаване и се
           посочва, че те трябва да се плащат преди ЕОЦКП да извърши оценка дали
           изискванията за признаване са изпълнени и че не подлежат на възстановяване;
          в член 7 се уточняват условията на плащане на годишни такси и се посочва, че
           те трябва да се плащат преди началото на календарната година, за която се
           отнасят, и не подлежат на възстановяване.
   В глава III са изложени преходните и заключителните разпоредби:
          в член 8 се уточняват условията на плащане на такси за признаване на ЦК от
           трети държави, които са подали заявление за признаване преди влизането в
           сила на делегирания акт;
          в член 9 се определят временните годишни такси, които се плащат от ЦК,
           признати преди влизането в сила на Регламент (ЕС) 2019/2099 за изменение на
           РЕПИ;
          в член 10 се посочва датата на влизане в сила на делегирания акт.
BG                                           13                                         BG
 ---pagebreak---                   ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                             от 14.7.2020 година
       за допълнение на Регламент (ЕС) № 648/2012 на Европейския парламент и на
     Съвета по отношение на таксите, начислявани от Европейския орган за ценни
          книжа и пазари на централни контрагенти, установени в трети държави
                                         (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 648/2012 на Европейския парламент и на Съвета от
   4 юли 2012 година относно извънборсовите деривати, централните контрагенти и
   регистрите на трансакции8, и по-специално член 25г, параграф 3 от него,
   като има предвид, че:
   (1)     В член 25г от Регламент (ЕС) № 648/2012 е предвидено изискването
           Европейският орган за ценни книжа и пазари („ЕОЦКП“) да начислява на
           централни контрагенти („ЦК“) от трети държави такси, свързани с признаването
           съгласно член 25 от посочения регламент, и годишни такси, свързани с
           изпълнението на задачите на ЕОЦКП по отношение на признати ЦК от трети
           държави в съответствие с посочения регламент. В член 25г, параграф 2 от
           Регламент (ЕС) № 648/2012 е предвидено изискването посочените такси да са
           пропорционални на оборота на съответния ЦК и да покриват всички разходи на
           ЕОЦКП, свързани с признаването и изпълнението на неговите задачи в
           съответствие с посочения регламент.
   (2)     На ЦК от трети държави следва да се начисляват такси, свързани със заявления
           за признаване („такси за признаване“), с цел покриване на разходите на ЕОЦКП
           за обработване на заявления за признаване, включително разходи за оценка на
           пълнотата на заявленията, искане на допълнителна информация, изготвяне на
           проекторешения, и на разходите, свързани с оценката на системното значение на
           ЦК от трети държави („разпределяне по нива“). ЕОЦКП има допълнителни
           разходи за ЦК, които имат или е вероятно да придобият системно значение за
           финансовата стабилност на Съюза или на една или повече от неговите държави
           членки и които са признати от ЕОЦКП в съответствие с член 25, параграф 2б от
           Регламент (ЕС) № 648/2012 („ЦК от ниво 2“). ЕОЦКП прави тези допълнителни
           разходи, за да оцени съответствието с условията за признаване, посочени в
           член 25, параграф 2б от Регламент (ЕС) № 648/2012, и за да прецени дали ЦК,
           който спазва приложимата правна уредба на третата държава, може да се счита,
           че отговаря на изискванията, посочени в член 16 и дялове IV и V от
           Регламент (ЕС) № 648/2012 („съпоставимо спазване на изискванията“).
           Следователно разходите, свързани със заявления, подадени от ЦК от ниво 2, ще
           бъдат по-високи от тези, свързани със заявления, подадени от ЦК от трети
   8
           ОВ L 201, 27.7.2012 г., стр. 1.
BG                                                    14                                 BG
 ---pagebreak---        държави, които нямат или не е вероятно да придобият системно значение за
       финансовата стабилност на Съюза или на една или повече от неговите държави
       членки („ЦК от ниво 1“).
   (3) Затова на всички ЦК от трети държави, подали заявление за признаване, следва
       да се начислява базова такса за признаване съгласно член 25 от Регламент (ЕС)
       № 648/2012, а на ЦК от ниво 2 следва да се начислява допълнителна такса за
       покриване на разходите на ЕОЦКП, направени във връзка с обработването на
       заявленията. Допълнителната такса за признаване следва да се начислява и на
       вече признати ЦК при първоначалното им класифициране от страна на ЕОЦКП
       като ЦК от ниво 2 след преглед на системното им значение съгласно член 25,
       параграф 5 или член 89, параграф 3в от Регламент (ЕС) № 648/2012.
   (4) На признати ЦК от трети държави се начисляват също годишни такси за
       покриване разходите на ЕОЦКП, свързани с изпълнението на неговите задачи по
       отношение на такива ЦК в съответствие с Регламент (ЕС) № 648/2012. Както за
       ЦК от ниво 1, така и за ЦК от ниво 2, тези задачи включват периодичен преглед
       на системното значение на ЦК по реда на член 25, параграф 5 от Регламент (ЕС)
       № 648/2012, прилагане и поддържане на споразумения за сътрудничество с
       органи на трети държави и наблюдение на промените в регулаторната и
       надзорната уредба на трети държави. По отношение на ЦК от ниво 2 ЕОЦКП
       има също задължението да осъществява текущ надзор на спазването на
       изискванията, посочени в член 16 и дялове IV и V от Регламент (ЕС)
       № 648/2012, включително посредством съпоставимо спазване на изискванията,
       където то е установено. Поради това е целесъобразно да се прилагат различни
       годишни такси за ЦК от ниво 1 и от ниво 2.
   (5) Таксите за признаване и годишните такси, предвидени в настоящия регламент,
       следва да покриват разходите за обработване на заявления за признаване, които
       ЕОЦКП очаква да възникнат въз основа на своя опит в изпълнението на задачи
       по отношение на ЦК на трети държави и на подлежащи на надзор образувания,
       както и въз основа на очакваните разходи, обявени в неговия годишен бюджет,
       основан на дейности.
   (6) Задачите, изпълнявани от ЕОЦКП в съответствие с Регламент (ЕС) № 648/2012
       по отношение на признати ЦК от ниво 1, до голяма степен ще бъдат еднакви за
       всеки ЦК от ниво 1 независимо от неговия мащаб. Поради това е целесъобразно
       разходите на ЕОЦКП по отношение на признати ЦК от ниво 1 да се покриват
       чрез начисляване на годишна такса с еднакъв размер за всички признати ЦК от
       ниво 1. Що се отнася до признати ЦК от ниво 2, годишните такси следва също да
       съответстват на оборота на всеки от тези ЦК, за да се гарантира справедливо
       разпределение на таксите, което същевременно отговаря на действителните
       административни усилия от страна на ЕОЦКП, необходими за изпълнението на
       неговите задачи по отношение на всеки ЦК от ниво 2.
   (7) Годишните такси, начислявани на ЦК от трети държави в годината, в която са
       признати по реда на член 25 от Регламент (ЕС) № 648/2012, следва да бъдат
       пропорционални на периода от тази година, през който ЕОЦКП изпълнява
       задачи по отношение на тези ЦК в съответствие с посочения регламент. Същият
       принцип следва да се прилага и за годината, в която ЦК, признат за ЦК от
       ниво 1, бъде класифициран за първи път като ЦК от ниво 2 по реда на член 25,
       параграф 5 от посочения регламент.
BG                                        15                                         BG
 ---pagebreak---    (8)  За да се осигури своевременното финансиране на разходите на ЕОЦКП във
        връзка със заявления за признаване, подадени по реда на член 25 от
        Регламент (ЕС) № 648/2012, таксите за признаване следва да се плащат на
        ЕОЦКП преди обработването на заявления за признаване или преди оценката на
        съответствието на ЦК от ниво 2 с изискванията за признаване, посочени в
        член 25, параграф 2б от Регламент (ЕС) № 648/2012. За да се осигури
        своевременното финансиране на разходите на ЕОЦКП за изпълнение на
        неговите задачи по отношение на признати ЦК от трети държави, годишните
        такси следва да се плащат в началото на календарната година, за която се
        отнасят. Годишните такси през първата година на признаване следва да се
        плащат непосредствено след приемането на решенията за признаване.
   (9)  С цел да се ограничи подаването на повторни или неоснователни заявления
        таксите за признаване не следва да се възстановят, в случай че заявителят
        оттегли своето заявление. Тъй като административната работа, необходима за
        разглеждане на заявления за признаване, е една и съща независимо дали
        заявлението е отхвърлено, или прието, таксите за признаване не следва да се
        възстановяват в случай на отказ.
   (10) Всички разходи, направени от ЕОЦКП след влизането в сила на Регламент (ЕС)
        № 2019/2099 по отношение на ЦК от трети държави, които вече са били
        признати в съответствие с член 25 от Регламент (ЕС) № 648/2012 преди [до
        Службата за публикации: моля, въведете датата на влизане в сила на
        настоящия регламент], следва да се покриват с приходи от такси. Поради това
        на такива ЦК от трети държави следва да се начислява временна годишна такса
        за 2020 г. и за всяка следваща година до прегледа на тяхното системно значение
        по реда на член 89, параграф 3в от Регламент (ЕС) № 648/2012.
   (11) Настоящият делегиран регламент следва да влезе в сила по спешност, за да се
        гарантира своевременно и по подходящ начин финансирането на ЕОЦКП след
        влизането в сила на Регламент (ЕС) 2019/2099,
   ПРИЕ НАСТОЯЩИЯ РЕГЛАМЕНТ:
                                         ГЛАВА I
                                         ТАКСИ
                                          Член 1
                                   Такси за признаване
   1.    ЦК, установен в трета държава, който подава заявление за признаване в
         съответствие с член 25 от Регламент (ЕС) № 648/2012, заплаща базова такса за
         признаване в размер на 50 000 EUR.
   2.    ЦК, установен в трета държава, за когото ЕОЦКП е преценил, че има или е
         вероятно да придобие системно значение за финансовата стабилност на Съюза
         или на една или повече от неговите държави членки в съответствие с член 25,
         параграф 2а от Регламент (ЕС) № 648/2012 („ЦК от ниво 2), заплаща
         допълнителна такса за признаване в размер на 360 000 EUR. ЦК от ниво 2
         заплаща допълнителна такса за признаване в следните случаи:
         а)    ЦК е подал заявление за признаване;
BG                                          16                                         BG
 ---pagebreak---       б)   ЦК, който вече е признат по реда на член 25, параграф 2 от
           Регламент (ЕС) № 648/2012, е определен като ЦК от ниво 2 след преглед,
           осъществен от ЕОЦКП в съответствие с член 25, параграф 5 от посочения
           регламент.
                                       Член 2
                                  Годишни такси
   1. Признат ЦК заплаща годишна такса.
   2. Когато ЦК е признат от ЕОЦКП в съответствие с член 25, параграф 2 от
      Регламент (ЕС) № 648/2012 („ЦК от ниво 1“), годишната такса за всеки ЦК от
      ниво 1 за дадена година (n) се равнява на общата годишна такса, разделена
      поравно между всички ЦК от ниво 1, признати към 31 декември на
      предходната година (n–1).
      За целите на първата алинея общата годишна такса за дадена година (n) се
      равнява на прогнозните разходи, свързани със задачите, които ЕОЦКП трябва
      да изпълни по отношение на всички признати ЦК от ниво 1 съгласно
      Регламент (ЕС) № 648/2012, включени в бюджета на ЕОЦКП за съответната
      година.
   3. Когато ЦК е признат от ЕОЦКП в съответствие с член 25, параграф 2б от
      Регламент (ЕС) № 648/2012 („ЦК от ниво 2“), годишната такса за дадена
      година (n) се равнява на общата годишна такса, разделена между всички ЦК от
      ниво 2, признати към 31 декември на предходната година (n–1), и умножена по
      приложимото тегло, определено по реда на член 4 от настоящия регламент.
      За целите на първата алинея общата годишна такса за дадена година (n) се
      равнява на прогнозните разходи, свързани със задачите, които ЕОЦКП трябва
      да изпълни по отношение на всички признати ЦК от ниво 2 съгласно
      Регламент (ЕС) № 648/2012, включени в бюджета на ЕОЦКП за съответната
      година.
                                       Член 3
                    Годишни такси в годината на признаване
   1. Годишната такса за годината, в която ЦК от трета държава е признат от
      ЕОЦКП в съответствие с член 25 от Регламент (ЕС) № 648/2012, се изчислява,
      както следва:
      а)   когато ЦК е признат от ЕОЦКП като ЦК от ниво 1, годишната такса се
           определя като процент от базовата такса за признаване, предвидена в
           член 1, параграф 1 от настоящия регламент, изчислен по следната
           формула:
                 Брой календарни дни от датата на признаването до 31 декември
                              Брой календарни дни през годината
      б)   когато ЦК е признат от ЕОЦКП като ЦК от ниво 2, годишната такса се
           определя като процент от допълнителната такса за признаване,
BG                                        17                                      BG
 ---pagebreak---            предвидена в член 1, параграф 2 от настоящия регламент, изчислен по
           следната формула:
                 Брой календарни дни от датата на признаването до 31 декември
                              Брой календарни дни през годината
   2. Когато ЦК е платил временна годишна такса в съответствие с член 9 за
      годината, в която е признат като ЦК от ниво 1, не се начислява годишна такса,
      изчислена в съответствие с параграф 1, точка а).
   3. Когато ЦК е платил временна годишна такса в съответствие с член 9 или
      годишна такса в съответствие с член 2, параграф 2 за годината, в която е
      признат като ЦК от ниво 2, размерът на тази такса се приспада от дължимата
      такса съгласно параграф 1, точка б).
                                       Член 4
                       Приложим оборот за ЦК от ниво 2
   1. Приложимият оборот на ЦК от ниво 2 се равнява на приходите му от
      предоставянето на клирингови услуги (такси за членство и клирингови такси
      след приспадане на трансакционните разходи) в световен мащаб през
      последната финансова година за ЦК.
      ЦК от ниво 2 предоставят ежегодно на ЕОЦКП проверени от одитор данни,
      потвърждаващи приходите, реализирани от ЦК от предоставянето на
      клиринговите услуги, посочени в първата алинея, в световен мащаб.
      Проверените от одитор данни се предоставят на ЕОЦКП не по-късно от
      30 септември всяка година. Документите, в които се съдържат проверените от
      одитор данни, се представят на език, обичаен за сферата на финансовите
      услуги.
      Ако приходите, посочени в първата алинея, са отчетени в парична единица,
      различна от евро, ЕОЦКП ги преобразува в евро по осреднения обменен курс
      на еврото, приложим за периода, през който са били заведени приходите. За
      тази цел се използва референтният обменен курс на еврото, публикуван от
      Европейската централна банка.
   2. Въз основа на оборота за дадена година (n), определен в съответствие с
      параграф 1, ЦК се причисляват към една от следните групи:
      а)   Група 1: годишен оборот под 600 милиона евро;
      б)   Група 2: годишен оборот от 600 милиона евро или повече.
      На ЦК от ниво 2 в група 1 се присвоява тегло за оборот от 1 пункт.
      На ЦК от ниво 2 в група 2 се присвоява тегло за оборот от 1,2 пункта.
   3. Общото тегло за оборот на всички признати ЦК от ниво 2 за дадена година (n)
      се равнява на сбора от теглата за оборот, определени в съответствие с
      параграф 2, на всички ЦК от ниво 2, признати от ЕОЦКП към 31 декември на
      предходната година (n–1).
   4. За целите на член 2, параграф 3 приложимото тегло за оборот на ЦК от ниво 2
      за дадена година (n) се равнява на неговото тегло за оборот, определено в
BG                                        18                                        BG
 ---pagebreak---        съответствие с параграф 2, делено на общото тегло за оборот на всички
       признати ЦК от ниво 2, определено в съответствие с параграф 3.
                                          ГЛАВА ІІ
                                  УСЛОВИЯ НА ПЛАЩАНЕ
                                           Член 5
                                   Общи условия на плащане
   1.  Всички такси се плащат в евро.
   2.  За всяко просрочено плащане се дължи законната лихва, предвидена в член 99
       от Регламент (ЕС, Евратом) 2018/10469.
   3.  Комуникацията между ЕОЦКП и ЦК от трети държави се осъществява по
       електронен път.
                                           Член 6
                               Плащане на такси за признаване
   1.  Базовата такса за признаване, предвидена в член 1, параграф 1 от настоящия
       регламент, се плаща при подаване на заявлението за признаване на ЦК.
       Чрез дерогация от първата алинея, в случай че към момента на подаване на
       заявлението за признаване от страна на ЦК Комисията не е приела акт за
       изпълнение в съответствие с член 25, параграф 6 от Регламент (ЕС) № 648/2012
       за третата държава, в която е установен ЦК, базовата такса за признаване се
       плаща най-късно в деня на влизане в сила на такъв акт за изпълнение.
   2.  Крайната дата за плащане на допълнителната такса за признаване, предвидена
       в член 1, параграф 2 от настоящия регламент, се определя в дебитно известие,
       изпратено от ЕОЦКП на ЦК след искане на ЕОЦКП за представяне на
       допълнителна информация от ЦК за оценка на неговото съответствие с
       изискванията, предвидени в член 25, параграф 2б от Регламент (ЕС)
       № 648/2012. Датата на плащане се определя така, че на ЦК да бъдат осигурени
       най-малко тридесет календарни дни за извършване на плащането, считано от
       деня, в който ЕОЦКП е изпратил дебитното известие на ЦК.
   3.  Таксите за признаване не подлежат на възстановяване.
                                           Член 7
                                  Плащане на годишни такси
   1.  Годишните такси за дадена година (n), предвидени в член 2, се плащат най-
       късно на 31 март на годината (n).
   9
      ОВ L 193, 30.7.2018 г., стр. 1.
BG                                           19                                     BG
 ---pagebreak---       Най-късно на 1 март на годината (n) ЕОЦКП изпраща дебитни известия на
      всички признати ЦК от трети държави, в които се уточнява размерът на
      годишната такса.
   2. Размерът на предвидената в член 3 годишна такса за годината на признаване и
      датата, до която тя трябва да бъде платена, се посочват в изпратеното от
      ЕОЦКП на ЦК дебитно известие. Датата на плащане се определя така, че на ЦК
      да бъдат осигурени най-малко тридесет календарни дни за извършване на
      плащането, считано от деня, в който ЕОЦКП е изпратил дебитното известие на
      ЦК.
   3. Годишните такси, платени от ЦК, не подлежат на възстановяване.
                                    ГЛАВА ІІІ
                     Преходни и заключителни разпоредби
                                      Член 8
                     Вече подадени заявления за признаване
   1. В случай че ЦК от трета държава е подал заявление за признаване преди [до
      Службата за публикации: моля, въведете датата на влизане в сила на
      настоящия регламент], но ЕОЦКП все още не е приел решение за признаване
      или отказ на признаване на конкретния ЦК, ЦК плаща таксата за признаване,
      предвидена в член 1, параграф 1, до [до Службата за публикации: моля,
      въведете дата, която е 30 календарни дни по-късна от влизането в сила на
      настоящия регламент].
   2. Чрез дерогация от параграф 1, в случай че ЕОЦКП е преустановил
      обработването на заявление за признаване на ЦК от трета държава преди [до
      Службата за публикации: моля, въведете датата на влизане в сила на
      настоящия регламент], ЦК плаща таксата за признаване, предвидена в член 1,
      параграф 1, до датата на плащане, посочена в дебитното известие, изпратено от
      ЕОЦКП на ЦК след уведомяването му, че обработването на неговото заявление
      вече не е преустановено. Датата на плащане се определя така, че на ЦК да
      бъдат осигурени най-малко тридесет календарни дни за извършване на
      плащането, считано от деня, в който ЕОЦКП е изпратил дебитното известие на
      ЦК.
                                      Член 9
                  Временна годишна такса за вече признати ЦК
   1. ЦК от трета държава, който към момента на влизане в сила на настоящия
      регламент е признат от ЕОЦКП в съответствие с член 25 от Регламент (ЕС)
      № 648/2012, плаща временна годишна такса в размер на 50 000 EUR за 2020 г.
      и за всяка следваща година до извършването на преглед на неговото системно
      значение в съответствие с член 89, параграф 3в от Регламент (ЕС) № 648/2012 и
      до признаването му в съответствие с член 25, параграф 2 или член 25,
      параграф 2б от същия регламент, или до момента, в който му бъде отказано
      признаване.
BG                                      20                                          BG
 ---pagebreak---    2.     Временната годишната такса за 2020 г. се плаща в рамките на тридесет
          календарни дни от влизането в сила на настоящия регламент. Временните
          годишни такси за други години (n) се плащат най-късно на 31 март на
          годината (n).
                                         Член 10
                                      Влизане в сила
   Настоящият регламент влиза в сила в деня след деня на публикуването му в Официален
   вестник на Европейския съюз.
   Настоящият регламент е задължителен в своята цялост и се прилага пряко във всички
   държави членки.
   Съставено в Брюксел на 14.7.2020 година.
                                          За Комисията
                                          Председател
                                          Ursula VON DER LEYEN
BG                                          21                                        BG